Sejarah dan Perkembangan Pendidikan Islam di Malaysia

## Mohd Roslan Mohd Nor
Universiti Malaya, Kuala Lumpur Email:  m_roslan@um.edu.my

## Wan Mohd Tarmizi Wan Othman
Politeknik Kota Melaka, Melaka Email:  w.tarmizi@yahoo.com

## Abstract
The aim and purpose of  education in Islam is among others to form a cohesive Muslim personal in the development of spiritual, physical, emotional, intellectual and social. It is not only produced good citizens but also covers the formation of  a complete human capital in terms of  religious and worldly life. In addition, the education that is based on the teachings of Islam also aimed at producing righteous human that can meet the needs of the world and life in the hereafter. The main focus of  this article is about the history and development of  Islamic Education subject in Malaysia. It also includes the etymology of education and the Islamic education debate from the views of scholars and academics. Discussions also focused on the development of  Islamic education subject in Malaysia in the early period of  Islam, development during the Western colonization and development of education in Islam after the country gained independence.
Keywords: Islamic Education, History, Subject, Course, Malaysia

## Pendahuluan
P endidikan  Islam  merupakan  salah  satu  daripada  usaha berterusan untuk menerapkan ilmu pengetahuan agama Islam kepada para pelajar dan masyarakat awam. Ia merangkumi usaha  memberi pengetahuan  tentang agama Islam yang meliputi akidah,  syariah dan  akhlak. Ia  menekankan kepada  penghayatan terhadap akidah dan kepercayaan dalam Islam, perlaksanaan ibadat-
ibadat  khusus  dan  umum  serta  memberikan  panduan  dalam membentuk sikap bertanggungjawab dalam diri terhadap pencipta, manusia dan alam. 1 Dalam usaha  menjadikan kehidupan  seorang insan itu memiliki cara hidup yang berlandaskan ajaran Islam yang sebenar, maka ilmu yang disampaikan mestilah mengikut kaedah yang  betul  dan  memudahkan masyarakat  terutama  para  pelajar memahami isi  kandungan agama  Islam. 2 Aktiviti pengajaran  dan pembelajaran juga perlu sentiasa dinilai agar segala kelemahan dapat diperbaiki  dan  ditambah  baik.  Harapannya  supaya  hasil pembelajaran yang disampaikan oleh para pendidik dapat melahir- kan pelajar yang berilmu pengetahuan serta dapat menjadikannya sebagai  amalan  harian  dalam  setiap  aspek  cara  hidup  mereka. Sehubungan itu, artikel ini  cuba melihat sejauh mana  Pendidikan Islam dilaksanakan dapat memenuhi matlamat yang disasarkan.

## Pendidikan dari aspek Etimologi
Menurut  tatabahasa Melayu,  perkataan pendidikan  adalah berasal daripada perkataan didik yang dikategorikan sebagai kata kerja. 3 Perkataan  didik  dalam  bentuk  kata  kerja  ini  bermaksud pelihara, menjaga dan ajar. 4 Apabila ia diubah menjadi kata terbitan dengan  penambahan  awalan  pen-  dan  akhiran  –an,  ia  menjadi pendidikan  yang  bermaksud  perihal  mendidik,  pengetahuan mendidik, didikan, latihan dan ajaran. 5
Istilah  pendidikan  dalam  bahasa  Inggeris dikenali  sebagai education yang  bererti pendidikan  atau latihan. 6 Manakala  dalam bahasa  Arab  istilah  ini  dikenali  sebagai tarbiah yang  bererti pemeliharaan, asuhan dan didikan. 7 Ia juga diterjemahkan sebagai
1 Kementerian Pengajian Tinggi Malaysia (2006), Struktur Kursus Pendidikan Islam Politeknik Kementerian Pengajian Tinggi Malaysia . Putrajaya: Kementerian Pengajian Tinggi Malaysia.
2 Ghazali Darussalam (2004), Pedagogi Pendidikan Islam, c. 2. Kuala Lumpur: Utusan Publications & Distributors Sdn Bhd, h.. 231.
3 Abdullah  Ishak  (1995). Pendidikan  Islam  dan  Pengaruhnya  di Malaysia .  Kuala Lumpur: Dewan Bahasa dan Pustaka, h. 4.
4 Teuku Iskandar (2005), Kamus Dewan , Edisi Keempat. Kuala Lumpur : Dewan Bahasa dan Pustaka, h. 350.
5 Ibid .
6 Hawkins,  Joyce  M.  (2001). Kamus  Dwibahasa  Oxford  Fajar .  c.  3.  Shah Alam: Penerbit Fajar Bakti Sdn. Bhd., h. 121.
7 Muhammad Idris al-Marbawi (1998), Kamus Idris al-Marbawi Arab-Melayu . Kuala Lumpur: Dar al-Nu’man, h. 225. Istilah tarbiah berasal dari akar kata rabb yang memberi dua
ta’lim dan ta’dib .  Ketiga-tiga  perkataan  dalam  bahasa Arab  itu digunakan  dengan  membawa  maksud  yang  tersendiri  dalam menunjukkan  kepada pengertian  pendidikan. 8
Dalam  mentafsirkan  istilah  pendidikan tersebut,  beberapa tokoh sarjana Islam telah mengemukakan pendapat mereka masing- masing. Al-Hazimi memetik pandangan Al-Baidawi yang menyata- kan pendidikan ialah satu proses menyampaikan sesuatu perkara sehingga  mencapai  kesempurnaan  yang  dilakukan  secara  ber- peringkat-peringkat. 9 Beliau juga  mengemukakan pandangan  al- Asfahani yang  mendefinisikan  pendidikan  sebagai  proses  mem- bentuk sesuatu yang  dilakukan secara berperingkat dan  tersusun sehingga mencapai kepada keadaan yang paling sempurna. 10
Menurut  Hasan  al-Sharqawi,  pendidikan  ialah  mengajak manusia  kepada  sesuatu  yang  mempunyai  kaitan  dengan penciptanya, yang membawa kepada jalan yang sama dengan akidah Islam. 11 Manakala  menurut Fathi  Yakan  pula  pendidikan  secara umumnya  adalah  satu  proses  untuk  membina  individu  dan masyarakat berdasarkan asas kefahaman ideologi dan nilai murni yang  khusus. 12 Bagi  Imam  al-Ghazali,  seperti  yang dipetik  oleh Abdullah al-Qari, menyatakan bahawa pendidikan ialah memper- kembangkan bakat dengan cara menghindarkan segala penghalang atau  rintangan. 13
Syed Muhammad Naquib al-Attas menterjemahkan pendidik- an sebagai satu proses menanam  sesuatu ke dalam jiwa manusia. Beliau menghuraikan proses “menanam” tersebut adalah merujuk
konotasi, pertama ialah “Tuhan” dan yang kedua “Yang mendidik alam ini”, dimana di dalamnya terdapat makhluk-makhluk seperti langit, bumi, cakerawala, malaikat, jin, haiwan, tumbuh- tumbuhan dan manusia. Lihat Ghazali Basri (1984), “Konsep dan Pengertian Pendidikan Menurut Perspektif Islam”, Jurnal Pendidikan Islam , Bil. 2. Selangor: Angkatan Belia Islam Malaysia, h. 1.
8 Hasan Langgulung (1997), Asas-Asas Pendidikan Islam . Kuala Lumpur: Dewan Bahasa dan Pustaka, h. 5.
9 al-Hazimi, Khalid Bin Hamid (2000), Usul al-Tarbiah al-Islamiyyah . Madinah al- Munawwarah: Dar ‘Alim al-Kutub, h. 19.
10 Ibid.
11 al-Sharqawi, Hasan (1983), Nahw Tarbiah Islamiah . Iskandariah: Muassasah Thiyab al-Jami‘ah, h. 13.
12 Fathi Yakan (1997), al-Tarbiah al-Wiqaiyyah fi al-Islam , c. 2. Beirut: Muassasah al- Risalah, h. 20.
13 Abdullah al-Qari Hj. Salleh (1989), Dasar-dasar Pendidikan Menurut Islam . c. 3,
Kota Bharu: Pustaka Aman Press Sdn. Bhd., h. 37.
kepada  metode  dan  sistem  yang  dipanggil  pendidikan  sebagai menyampaikan  ilmu  secara  menanamkan  gagasan-gagasan  ini sedikit demi sedikit. Manakala “sesuatu” pula diterjemahkan sebagai kandungan  kepada  tanaman  tersebut  dan  “jiwa  manusia”  pula merujuk  kepada  penerima  proses  dan  kandungan  itu. 14 Walau bagaimanapun,  beliau  lebih  menekankan penggunaan  perkataan ta’dib berbanding tarbiah ketika  menghuraikan  perkataan pendidikan dari sudut bahasa Arab. 15
Hasan  Langgulung menyatakan  maksud pendidikan  dalam dua pengertian. Pendidikan dalam erti  kata yang umum meliputi hampir  semua  bidang  aktiviti  manusia  daripada  yang  paling sederhana hingga kepada aktiviti yang kompleks. Pendidikan dalam erti yang khusus pula meliputi aktiviti manusia untuk memelihara kelangsungan  hidupnya sama  ada sebagai  seorang individu  atau sebagai anggota masyarakat. 16
Abdul Halim Mat Diah pula mentakrifkan pendidikan sebagai proses yang dilalui oleh anak didik dengan bimbingan yang dilaku- kan secara sengaja oleh si pendidik untuk membentuk keperibadian yang tertentu berdasarkan cita-cita dan falsafah hidupnya. 17 Menurut Abdullah Ishak, pendidikan bermaksud proses melatih akal, fizikal, moral, perasaan dan kemasyarakatan untuk menjadi manusia yang baik dan warganegara yang baik. 18 Manakala mengikut pandangan Daulay, pendidikan secara teorinya ialah suatu perkara yang lahir hasil daripada pemindahan ilmu, nilai dan tingkah laku. Ianya berlaku sama ada melalui pendidikan formal atau tidak formal. 19
Daripada beberapa pengertian pendidikan yang dikemukakan oleh para ahli ilmuan di atas, maka penulis membuat kesimpulan bahawa pendidikan merupakan satu  proses menyampaikan  ilmu kepada seorang yang belum memilikinya untuk diguna pakai oleh individu tersebut dalam kehidupan seharian.
14 Syed Muhammad Naquib al-Attas (1999), The Concept of Education in Islam . c. 3. Kuala Lumpur: ISTAC, h. 13.
15 Ibid. , h. 27.
16 Hasan Langgulung (1986), Pengenalan Tamadun Islam Dalam Pendidikan . Kuala Lumpur: Dewan Bahasa dan Pustaka, h. viii.
17 Abdul Halim Mat Diah (1989). Islam dan Demokrasi Pendidikan . Kuala Lumpur: Angkatan Belia Islam Malaysia, h. 43.
18 Abdullah Ishak (1995), op.cit., h. 12.
19 Haidar Putra Daulay (2009). Dinamika Pendidikan Islam di Asia Tenggara. Jakarta: PT RINEKA CIPTA, h. 2.

## Pengertian Pendidikan Islam
Perkataan  pendidikan  Islam apabila  ia digabungkan,  akan memberikan  satu  pengertian  yang  berbeza  dengan  maksud pendidikan.  Hasan  al-Sharqawi  menyifatkan  pendidikan  Islam sebagai  satu  kefahaman  terhadap  ajaran  Islam  yang  membawa seorang manusia kepada menjauhi diri dari sifat-sifat tercela dan mendekatkan diri dengan sifat-sifat terpuji. Semuanya ini akan dapat mencerdikkan akal, menguatkan tubuh badan, membersihkan diri dan  menyucikan  hati  tanpa  menjadikan  salah  satu  daripadanya melemahkan yang lain. Baginya, pendidikan Islam ialah satu usaha untuk menyeimbangkan dan menyamakan diantara kekuatan yang ada pada tubuh badan dan antara kekuatan diri dan hubungannya dengan Allah, kejadian sekeliling dan manusia seluruhnya. 20
Fathi Yakan menyatakan bahawa pendidikan Islam ialah proses membina individu dan masyarakat berdasarkan paksi Islam sama ada dalam aspek pegangan, pemikiran mahupun perbuatan. Proses pendidikan dalam Islam ialah bermatlamat untuk membina individu dan masyarakat berdasarkan kefahaman Islam yang sempurna tanpa campur tangan unsur-unsur yang lain. Hasilnya, pembinaan individu muslim  akan  menjadi  binaan  yang  sempurna,  seimbang  dan terkawal. 21
Abdullah  Nasih  Ulwan  memberikan  definisi  tersendiri terhadap maksud pendidikan Islam. Beliau mengkhususkan maksud pendidikan  Islam ini  kepada pendidikan  anak-anak.  Pendidikan Islam  menurut  beliau  adalah  berusaha  untuk menyediakan  dan membentuk anak didik agar menjadi anggota masyarakat yang baik dan  menjadi  manusia  yang  soleh  di  dalam  kehidupan  ini. 22 Pendidikan untuk anak-anak yang beliau gariskan adalah bermula daripada pemilihan pasangan hidup, kemudian setelah anak itu lahir sehinggalah  sampai  ianya  meningkat  dewasa. 23 Beliau  turut menggambarkan bahawa pendidikan Islam yang ideal ialah meliputi aspek-aspek pendidikan keimanan, akhlak, jasmani, akal, psikologi, sosial dan seks. 24
20 al-Sharqawi, Hasan (1983), op.cit. , h. 13.
21 Fathi Yakan (1997), op.cit. , h. 20.
22 Abdullah Nasih Ulwan (1988), Pendidikan Anak-anak Dalam Islam . Syed Ahmad Semait (terj.) Singapura: Pustaka Nasional Pte. Ltd., h. 18.
23 Ibid ., h. 20.
24 Ibid ., h. 176.
Abdul  Halim  El-Muhammady  mendefinisikan  pendidikan Islam sebagai proses melatih dan mempertingkatkan rohani, jasmani dan akal manusia berasaskan kepada nilai-nilai yang bersumberkan wahyu seperti al-Quran dan al-Sunnah untuk melahirkan manusia yang bertaqwa dan sentiasa mengabdikan diri kepada Allah. 25
Abdul Halim Mat Diah menyatakan maksud pendidikan Islam sebagai proses yang dilalui oleh anak didik dengan bimbingan yang dilakukan secara sengaja oleh si pendidik untuk mencapai tujuan membentuk muslim  berdasarkan ajaran-ajaran Islam. 26
Menurut Abdullah Ishak, pendidikan Islam ialah suatu proses bagi  melatih  dan  mendidik  akal,  jasmani,  rohani  dan  nilai kemasyarakatan serta akhlak manusia berasaskan nilai-nilai Islam yang berdasarkan al-Quran dan al-Sunnah dalam usaha melahirkan manusia yang sempura dan bertaqwa kepada Allah s.w.t. 27
Azyumardi  Azra  memberikan  definisi  pendidikan  Islam sebagai suatu  proses pembentukan  individu berdasarkan  ajaran- ajaran Islam seperti mana yang telah diwahyukan oleh Allah s.w.t kepada Nabi Muhammad s.a.w. 28
Shamsul Nizar pula mendefinisikan pendidikan Islam sebagai rangkaian proses yang sistematik, terencana dan komprehensif dalam usaha mentafsirkan nilai-nilai kepada anak didik, mengembangkan potensi yang ada pada diri anak didik, sehingga anak didik mampu melaksanakan tugasnya di muka bumi dengan sebaik-baiknya sesuai dengan nilai-nilai ketuhanan yang didasarkan pada ajaran agama dalam semua aspek kehidupan. 29
Ghazali Darussalam berpendapat bahawa pendidikan  Islam adalah segala bentuk pengajaran dan pendidikan yang diterima oleh umat  Islam  yang  berlandaskan  al-Quran  dan  al-Sunnah.  Beliau menafikan  bahawa  pendidikan  selain  yang  dinyatakan  tersebut adalah pendidikan asing. 30
25 Abdul Halim El-Muhammady (1984), “Pendidikan Islam: Skop dan Matlamat”, Jurnal Pendidikan Islam , Bil. 1. Selangor: Angkatan Belia Islam Malaysia, h. 11.
26 Abdul Halim Mat Diah (1989). op.cit. , h. 44.
27 Abdullah Ishak (1995), op.cit., h. 12.
28 Azyumardi Azra (1998), Esei-esei Intelektual Muslim dan Pendidikan Islam . Jakarta: Logos Wacana Ilmu, h. 5.
29 Shamsul Nizar (2001), Pengantar Dasar-dasar Pemikiran Pendidikan Islam. Jakarta: Gaya Media Pratama,  h. 94.
30 Ghazali Darussalam (2004), Pedagogi Pendidikan Islam, c. 2. Kuala Lumpur: Utusan Publications & Distributors Sdn Bhd, h. 2.
Rata-rata  tokoh  pendidikan  menterjemahkan  maksud pendidikan Islam adalah berdasarkan maksud pendidikan yang telah dikemukakan  dari  awal  perbincangan.  Kemudian  perkataan pendidikan digabungkan dengan perkataan Islam yang menjadikan pendidikan berdasarkan ajaran Islam. Jadi dapatlah disimpulkan di sini  bahawa pendidikan  Islam ialah  suatu proses  menyampaikan ilmu  kepada seseorang  dalam usaha  untuk membentuk  peribadi dan sahsiah dalam kehidupan seharian yang berlandaskan ajaran Islam. Hal ini agar tempat kembali seseorang di akhirat nanti ialah di tempat yang baik sebagai balasan mengamalkan ilmu berlandas- kan pendidikan Islam yang diterima semasa hidup di dunia.

## Perkembangan Matapelajaran Pendidikan Islam di Malaysia
Perlaksanaan pelajaran pendidikan Islam di Malaysia (sebelum merdeka dikenali sebagai Tanah Melayu) telah bermula sejak Islam mula bertapak  di Melaka  sekitar abad  ke 14  lagi. Namun  sistem pendidikan  Islam pada  waktu itu  merupakan sistem  pendidikan yang tidak formal. Dalam hal ini, tidak terdapat peruntukan undang- undang khusus yang mewajibkan pendidikan Islam diajar kepada semua anak-anak  Islam. Pendidikan  Islam mula  diberi  perhatian setelah Tanah Melayu mencapai kemerdekaan pada tahun 1957. Pada tahun  1960,  kerajaan  mula  melaksanakan  undang-undang pendidikan  berdasarkan  kepada  Laporan  Rahman  Talib.  Hasil daripada laporan tersebut, kerajaan telah menguatkuasakan satu akta iaitu kewajipan memberikan pendidikan agama Islam kepada murid- murid agama Islam di setiap sekolah yang murid-murid beragama Islam berjumlah 15 orang atau lebih. 31
Pendidikan Tinggi Islam pula dilaksanakan di Tanah Melayu bermula pada tahun 1955 apabila Kolej Islam Malaya ditubuhkan. Institusi pengajian tinggi Islam mula dilihat sebagai keperluan kepada mesyarakat  apabila  semakin  banyak  sekolah-sekolah  agama didirikan. Bagi memenuhi keperluan terhadap pertambahan pelajar- pelajar jurusan agama Islam yang semakin meningkat, maka dibina beberapa buah kolej Islam dan universiti Islam sebagai memenuhi tuntutan tersebut. Selain itu di beberapa buah universiti yang tidak menfokuskan kepada pengajian Islam secara sepenuhnya menubuh-
31 Abdul Halim Hj. Mat Diah (1989), Pendidikan Islam di Malaysia . Kuala Lumpur: Angkatan Belia Islam Malaysia, h. 7.
kan jabatan dan fakulti pengajian Islam. Turut diperkenalkan kursus Tamadun Islam di semua institusi pengajian tinggi awam dan swasta. Dengan ini, pengajian agama Islam turut diajar secara tidak langsung di semua institusi pengajian di Malaysia. 32

## Perkembangan  Pendidikan  Islam  Pada  Awal  Zaman Kedatangan Islam
Perkembangan pendidikan Islam di Malaysia tidak dapat di- pastikan secara tepat bila ianya bermula. 33 Namun perkara ini dapat dilihat kepada latar belakang  sejarah kedatangan agama Islam  ke negara  ini yang dikenali dengan nama Tanah  Melayu pada suatu ketika dahulu dan aktiviti serta kegiatan pendidikan yang berlaku pada  waktu  tersebut. 34 Apabila  Raja Melaka  yang  pertama  iaitu Parameswara (kemudian dikenali sebagai Megat Iskandar Syah) telah memeluk  Islam  pada  1414M,  maka  bermulalah  perkembangan sistem Pendidikan Islam di Tanah Melayu pada waktu itu. Keislaman baginda turut diikuti oleh para pembesar kerajaan dan rakyat jelata. Bagi memantapkan kefahaman tentang Islam, baginda mempelajari Islam daripada para ulama dan pendakwah yang datang berdakwah ke Melaka. 35
Perkara yang sama turut dilakukan oleh raja-raja Melaka yang lain. Sebagai minat dan kecintaan yang mendalam para pemerintah terhadap  ilmu,  istana dijadikan  sebagai salah  satu tempat  mem- pelajari ilmu. Bukan setakat itu sahaja, mereka turut memberikan sanjungan  yang tinggi  terhadap ilmu  pengetahuan Islam, ulama- ulama,  kitab-kitab  agama  dan  hari-hari kebesaran  Islam.  Hal  ini membuktikan mereka mempunyai perasaan cinta yang mendalam terhadap Islam dan sistem pendidikannya hasil pengorbanan para pendakwah Islam ketika itu. 36
32 Ibid. , h. 19. 33 Muhd Nur Manuty (1984), “Perkembangan Pendidikan di Malaysia: Beberapa Analisa Kritis Terhadap Pemikiran-pemikiran Asas Dalam Perspektif Sejarah”, Jurnal Pendidikan Islam , Bil. 2. Selangor: Angkatan Belia Islam Malaysia, h. 46.
34 Mohd Roslan Mohd  Nor, et.  al.  (2008), “Madrasah System  in  Malaysia: Its Contribution  and Challenges” (Kertas  kerja  yang  dibentangkan  dalam  International Conference on Islamic Area Studies, anjuran National Institute of Humanities, Japan & Asia- Europe Institute, Malaysia, 22-24 November 2008).
35 Ibid. 36 Abdullah Ishak (1995), op.cit. , h. 127.
Para  pemerintah  Melaka  turut  menggalakkan rakyat  jelata supaya memberikan perhatian yang berat terhadap amalan agama disamping penglibatan para pemerintah sendiri dalam hal tersebut. Sebagai contoh  perkara  ini  dapat  dilihat  dalam  tindakan  Sultan Muhammad Syah apabila menyambut kedatangan bulan Ramadhan, baginda  memuliakan  bulan  tersebut terutama  pada  malam  Dua Puluh Tujuh disamping menunaikan sembahyang Tarawih di masjid bersama-sama rakyat. Begitu juga sanjungan tinggi yang diberikan pemerintah kepada kitab-kitab agama dan hukum-hukum agama. Salah seorang pemerintah Melaka iaitu Sultan Mansur Syah mem- berikan  penghormatan yang begitu tinggi  dan memuliakan Kitab Darul Mazlum , 37 iaitu sebuah kitab tasawuf karangan Maulana Abu Ishaq dari Mekah. Kitab itu dibawa ke Melaka oleh Maulana Abu Bakar. 38 Baginda  menghantar  kitab  tersebut  ke  Pasai  untuk  di- terjemahkan ke dalam Bahasa Melayu. Baginda turut menghantar Tun Bija Wangsa ke  Pasai bagi mendapatkan penjelasan  daripada ulama  Pasai, Makhdum  Musa berkenaan  dengan kedudukan  ahli syurga atau neraka sama ada kekal atau tidak di dalamnya. 39
Oleh  kerana para  pemerintah, pembesar  negeri dan  rakyat jelata  yang  sama-sama  melibatkan  diri  dalam  mengembangkan agama dan ilmu pengetahuan Islam di Melaka pada waktu itu, maka terdapat berbagai-bagai institusi pengajian sama ada rumah, masjid, surau atau istana sebagai pusat dakwah dan aktiviti keilmuan. Sistem pendidikan Islam yang diwujudkan pada waktu tersebut ialah kelas mengaji  al-Quran. Ia  merupakan pelajaran  utama kepada  semua lapisan  masyarakat ketika  itu  walaupun  tidak  dilakukan  secara formal. 40 Pada waktu itu juga  diperkenalkan huruf  jawi bagi  me- mudahkan penduduk tempatan mempelajari huruf-huruf Arab yang menjadi tunjang kepada  pembacaan al-Quran.  Huruf jawi adalah berindukkan huruf Arab campuran  Parsi. Ia  turut mengikat  satu perpaduan bahasa meliputi seluruh golongan bangsa Melayu. Jesteru
37 Ibid.
38 Mohammad Redzuan Othman (2006), “The Arabs Migration and Its Importance in the Historical Development of the Late Nineteenth and Early Twentieth Century Malaya”, (Kertas Kerja yang dibentangkan di Persidangan Persatuan Sejarah Dunia yang ke 15 yang diadakan di California, Amerika Syarikat pada 22-25 Jun 2006).
39 Abdullah Ishak (1995), op.cit. , h. 127.
40 Ramlah Adam (1991), Maktab Melayu Melaka 1900-1922 . Kuala Lumpur: Dewan Bahasa dan Pustaka, h. 3.
pembacaan al-Quran menjadi lebih mudah. 41 Pada peringkat awal, kelas pengajian al-Quran dilakukan di rumah guru yang mengajar al-Quran. Apabila bilangan pelajar-pelajar mulai bertambah, kelas al-Quran kemudiannya berpindah ke surau dan masjid. 42
Selain al-Quran  yang menjadi  pengajian dasar,  pendidikan Islam di Melaka terus berkembang apabila ia turut menjadi pusat pengajian ilmu Fiqah, Tauhid, Tafsir, Sejarah, Tasawuf dan Falsafah Islam sebagai kurikulumnya. Kegiatan yang dilakukan ini tidaklah berbeza daripada pendidikan yang dilakukan di zaman Rasulullah, para  sahabat dan  tabiin. Struktur  pendidikan dan  kurikulumnya hampir sama iaitu penekanan dibuat kepada pembacaan, penulisan dan pengajian al-Quran di  samping ilmu-ilmu asas agama.  Selain Melaka  yang  terkenal  sebagai  pusat  pengetahuan  agama  dan pendidikan Islam, negeri-negeri lain seperti Johor, Pahang, Jambi, Kampar, Bangkalis, Bentan dan Gugusan Pulau-Pulau Melayu yang lain  turut  mendapat  tempat  dikalangan  penduduk  tempatan terutama  pada zaman  pemerintahan Sultan  Mansur Syah  (1459- 1477). 43

## Perkembangan Pendidikan Islam Pada Zaman Penjajahan Barat
Bermulanya kejatuhan Melaka pada 1511M 44 ke tangan pen- jajah menjadikan bangsa Melayu mulai memasuki zaman kegelapan sama ada dalam bidang ekonomi, politik, kebudayaan, agama dan pendidikan. Kedatangan Barat ke Alam Melayu khususnya ke Melaka bertujuan memusnahkan pusat penyebaran Islam dan pendidikan Islam di rantau  ini selain  motif politik  dan ekonomi.  Penaklukan mereka ke  atas Tanah Melayu khususnya merupakan suatu  jalan dan cara untuk mereka menghalang perkembangan agama dan ilmu pengetahuan Islam  serta dapat  menghidupkan fahaman  Kristian terhadap para penduduk. 45
41 Abdullah Ishak (1995), op.cit. , h.. 130.
42 Ahmad  Mohd.  Salleh  (2004), Pendidikan  Islam.  Falsafah,  Sejarah  dan  Kaedah Pengajaran Pembelajaran . Shah Alam: Oxford Fajar Sdn. Bhd., h. 49.
43 Abdullah Ishak (1995), op.cit. , h. 131.
44 Ahmad Jelani Halimi (2008), Sejarah dan Tamadun Bangsa Melayu . Kuala Lumpur: Utusan Publications & Distributors Sdn. Bhd., h. 236.
45 Auni Abdullah (2005), Tradisi Pemerintahan Islam dan Kolonialisme Dalam Sejarah Alam Melayu . Kuala Lumpur: Darulfikir, h. 59.
Walaupun para penjajah tidak berjaya menukar akidah umat Islam yang sudah dipengaruhi dan dibentuk dengan konsep Islam yang sebenar,  kedatangan mereka  sedikit sebanyak  mengganggu gugat perjalanan sistem pendidikan Islam di Tanah Melayu. Sebagai contoh, ketika Portugis menjajah Melaka mereka mengambil sikap berdiam diri tanpa  melakukan apa-apa  inisiatif dalam membantu perkembangan  agama  dan  pendidikan  Islam  pada  waktu  itu. Kegiatan agama dan pendidikan Islam menjadi perlahan. Disamping itu, kegiatan dakwah berjalan dalam situasi yang tidak  menonjol. Ada yang berpendapat kegiatan dakwah terpaksa dijalankan secara rahsia bagi mengelakkan tentangan ganas daripada penjajah sewaktu penjajahan Belanda di Tanah Melayu. 46
Sebelum  penubuhan  sekolah  Melayu  oleh  pemerintahan Inggeris, sistem pendidikan Islam dilaporkan masih berjalan seperti biasa. Menurut catatan Abdullah Munshi semasa lawatan beliau ke Melaka, Singapura dan Pulau Pinang, terdapat sekolah-sekolah al- Quran yang dilaksanakan di negeri-negeri tersebut. 47 Selepas tahun 1854, sekolah al-Quran mula berubah corak apabila ia diambil alih oleh pemerintahan Inggeris melalui Syarikat Hindia Timur Inggeris. Sekolah-sekolah agama ini diberi bantuan penuh dengan syarat ia mengadakan  matapelajaran  membaca,  menulis  dan  ilmu  hisab disamping pelajaran agama dan membaca al-Quran. Bangunannya digunakan  sebagai  sekolah  Melayu  pada  waktu  pagi  dengan mendapat bantuan penuh daripada pemerintahan Inggeris manakala sekolah al-Quran pula dilaksanakan pada waktu petang di bangunan yang sama. Perkara ini dinyatakan dalam Kod Pelajaran (Education Code)  bahagian  5  Undang-Undang Pelajaran  Melayu  di  Negeri- Negeri Selat dan Negeri-Negeri Bersekutu tahun 1936 dalam senarai tugas Penolong Nazir Melayu Sekolah. 48
Walaupun penjajah dapat menubuhkan sekolah Melayu dan mengasingkan  sekolah  al-Quran  di  sebelah  petang,  namun masyarakat Melayu tetap mengekalkan asas pendidikan Islam yang menjadi warisan agama dan bangsa. Mereka berjaya mempertahan- kan institusi tradisional Melayu yang menjadi warisan sejak turun
46 Abdullah Ishak (1995), op.cit. , h. 133.
47 Kementerian Pelajaran Malaysia (1972), Laporan Mengenai Pelaksanaan Dasar Pelajaran  Terhadap  Pelajaran  Ugama  Islam  Mengikut  Shor2  Penyata  Razak  1965,  dan Jawatankuasa Menyemak Pelajaran 1960 . Kuala Lumpur: Dewan Bahasa dan Pustaka, h. 1.
48 Ibid. , h. 2.
temurun.  Sistem pendidikan  Islam masih  menjadi tumpuan para pelajar. Ada ibu bapa yang sanggup mempertingkatkan lagi tahap pengajian anak mereka ke peringkat yang lebih tinggi dengan meng- hantar ke luar negeri seperti Pattani, Mekah, Mesir dan negara-negara yang  lain. Apabila mereka telah  tamat pengajian  dan kembali  ke Tanah Melayu, golongan inilah yang meneruskan sistem pendidikan Islam  dengan  meluaskan  lagi  sistem  yang  sedia  ada  dengan membuka institusi-institusi pengajian yang lebih tinggi tarafnya yang dikenali sebagai “Pondok”. 49
Pengajian pondok bermula dan berkembang daripada aktiviti pengajaran  di  masjid  yang  menjadi  rumah  Allah  dan  tempat pertemuan  masyarakat  Islam.  Pelbagai aktiviti  dan kegiatan  ke- agamaan dilaksanakan di pondok bagi mendedahkan  masyarakat tentang segala permasalahan  dalam Islam  seperti hukum  hakam, akidah, dan masalah-masalah lain yang bersangkut paut dalam soal agama  Islam. 50
Bertitik  tolak  daripada  sistem  pondok,  pendidikan  Islam diperkemaskan lagi melalui sistem  madrasah atau  sekolah agama yang dilengkapi dengan infrastruktur dari segi bangunan sekolah, asrama, kemudahan rekreasi dan pejabat pentadbiran. 51 Institusi ini lahir semasa gerakan islah di Timur Tengah sedang rancak berlaku. Kesan gerakan islah di sana turut membawa perubahan di Tanah Melayu apabila pelajar-pelajar yang belajar di Universiti al-Azhar, Mesir kembali ke Tanah Melayu membawa bersama perubahan ini. Mereka  berusaha  untuk  mengubah  sikap  orang  Melayu  supaya memahami Islam dalam bentuk yang lebih lengkap. Salah seorang tokoh yang terlibat dalam usaha untuk mengubah sistem pendidikan yang  lebih  sistematik  ialah  Syed  Syeikh  al-Hadi.  Beliau  telah menubuhkan  sebuah madrasah  di Bukit  Mertajam, Seberang Prai pada  tahun  1906.  Madrasah  tersebut  dikenali  dengan  nama  al-
49 Abdullah Ishak (1995), op.cit. , h. 137. Istilah “Pondok” berasal dari bahasa Arab yang bermaksud tempat tinggal sementara. Dalam konteks ini, pondok adalah institusi pengajian bagi para pelajar yang datang menghuni dalam jangka masa sementara dan ia didirikan dalam kawasan tertentu di perkelilingan pusat pengajian yang berasaskan masjid, surau dan lain-lain. Lihat Shafie Abu Bakar (1984), “Ke Arah Pembaikan dan Pengembangan Sistem Pendidikan Pondok di Malaysia”, Jurnal Pendidikan Islam , Bil. 2. Selangor: Angkatan Belia Islam Malaysia, h. 27.
50 Shafie Abu Bakar (1984), op.cit. , h.27.
51 Ghazali Darussalam (2004), op.cit. , h. 122.
Madrasah al-Misriyah. 52 Seterusnya pada tahun 1907, ditubuhkan pula madrasah di Singapura yang dikenali dengan nama Madrasah Iqbal dan Madrasah al-Hadi pada tahun 1917 di Banda Kaba, Melaka. 53
Pada tahun  1952, satu ordinan pelajaran  telah digubal  yang dinamakan sebagai Ordinan Pelajaran 1952. Dalam ordinan tersebut diadakan peruntukan Seksyen 70 mengenai pelajaran agama Islam dan menjadikannya sebagai sebahagian kursus-kursus pelajaran di sekolah bantuan kerajaan. 54 Pelajaran Agama Islam terus mendapat perhatian  yang  wajar  daripada  kerajaan  apabila  Syor  Penyata Jawatankuasa Pelajaran 1956 (Laporan Razak) mencadangkan agar mana-mana  sekolah  yang  jika  murid-muridnya  tidak  kurang daripada 15 orang yang beragama Islam, maka pelajaran agama yang diberikan  kepada  mereka  hendaklah  di  bawah  peruntukan  oleh kerajaan. 55 Cadangan  tersebut  diterima  oleh  kerajaan  dan dimasukkan dalam Seksyen 49, Ordinan Pelajaran 1957. Selain itu, turut  ditetapkan bahawa  sekolah yang  mempunyai murid  Islam melebihi  15  orang  diwajibkan  mengadakan  kelas  agama  Islam. Peruntukan masa  juga ditetapkan  untuk kelas  agama Islam  isitu sekurang-kurangnya  dua jam seminggu. 56

## Perkembangan Pendidikan Islam Selepas Merdeka
Perkembangan pendidikan Islam terus rancak apabila Tanah Melayu mencapai kemerdekaannya  pada tahun  1957. Perkara ini dapat dilihat  kepada  perubahan-perubahan  yang berlaku  dalam perundangan dan syor kerajaan dalam perkara berkaitan. Sebagai contoh, di dalam Ordinan Pelajaran 1957 tidak menetapkan kuasa pihak  yang  menguruskan  tentang  perbelanjaan  melaksanakan pelajaran agama Islam menyebabkan perlaksanaan pelajaran agama Islam tidak berjalan dengan sistematik. Jadi di dalam Syor Penyata Abdul  Rahman  Talib  1960,  perkara  berkaitan  perbelanjaan dinyatakan  secara  terperinci iaitu  segala perbelanjaan  berkaitan pelajaran agama Islam ditanggung oleh Kementerian Pelajaran. 57
52 Ahmad Kilani Mohamed (2003), Pengurusan Pendidikan Di Sekolah: Huraian Menurut Perspektif Islam . Skudai: Universiti Teknologi Malaysia, h. 30.
53 Muhd Nur Manuty (1984), op.cit. , h. 46.
54 Kementerian Pelajaran Malaysia (1972), op.cit. , h. 3.
55 Penyata Jawatankuasa Pelajaran 1956, Kuala Lumpur: Pencetak Kerajaan, h. 22.
56 Kementerian Pelajaran Malaysia (1972), op.cit. , h. 5.
57 Ibid.
Berdasarkan  cadangan  tersebut, Akta  Pelajaran  1961  telah mengadakan  peruntukan berkaitan  peruntukan  kewangan  selain mewajibkan  sekolah-sekolah  bantuan  kerajaan  mengadakan pelajaran  agama  Islam  kepada  murid-murid  selama  dua  jam seminggu sekiranya di sekolah tersebut terdapat seramai 15 orang murid Islam atau lebih. Pada tahun 1962 iaitu tahun Akta Pelajaran 1961 mula dikuatkuasakan, pelajaran agama Islam telah diadakan dalam  jadual  waktu  pelajaran  biasa  kepada  murid-murid  yang beragama  Islam 58 dengan  peruntukan  masa  pengajaran  dan pembelajaran sebanyak 120 minit seminggu. 59
Guru-guru agama juga dilantik untuk mengajar matapelajaran tersebut. Dengan terlaksananya akta ini, murid-murid Islam terjamin mendapat pendidikan Islam selama sebelas tahun iaitu enam tahun di  sekolah  rendah  dan  lima  tahun  di  sekolah  menengah.  Me- mandangkan hal ehwal agama Islam berada di bawah kuasa Yang Dipertuan  Agong  dan  Raja-Raja  Melayu,  sukatan  pelajaran pendidikan Islam hendaklah terlebih dahulu dipersetujui oleh Majlis Raja-Raja sebelum dilaksanakan di sekolah-sekolah. Maka sukatan matapelajaran agama Islam yang pertama untuk sekolah  bantuan kerajaan telah disusun pada tahun 1959. Ia telah dipersetujui oleh Majlis Raja-Raja  dan dilaksanakan  mulai dari  tahun 1962  hingga 1967. 60
Pada  tahun 1967, sukatan pelajaran pendidikan Islam sekali lagi disusun oleh sebuah jawatankuasa yang terdiri daripada wakil Kementerian Pelajaran,  Kolej  Islam  dan  Sekolah-Sekolah Agama Kerajaan Negeri. Sukatan tersebut telah disemak oleh jawatankuasa peringkat  Kementerian Pelajaran  sebelum  dikemukakan  kepada Majlis Penasihat Raja-Raja Melayu yang mengandungi wakil-wakil daripada pihak berkuasa Jabatan Hal Ehwal Agama Islam Kerajaan Negeri. Sukatan tersebut kemudiannya dipersetujui oleh Majlis Raja- Raja pada bulan April 1967  dan disiarkan dalam Warta Kerajaan. Sukatan  tersebut  mula dilaksanakan  di  sekolah-sekolah  bantuan kerajaan mulai awal sesi persekolahan tahun 1968. Isi kandungan pendidikan  Islam  sekolah  rendah  dan  menengah  mengandungi beberapa perbezaan sesuai dengan tahap dan umur murid-murid.
58 Ibid. , h. 6
59 Ahmad Mohd. Salleh (2004), op.cit., h. 77.
60 Kementerian Pelajaran Malaysia (1972), op.cit., h. 6-7.
Sukatan  pelajaran agama  Islam di  sekolah rendah  mengandungi perkara-perkara yang  mustahak dipelajari  oleh murid-murid  dan disusun sesuai mengikut umur serta kebolehan mereka. Antaranya ialah akidah, ibadah, sejarah rasul-rasul, budi pekerti dan bacaan al- Quran.  Manakala  sukatan  pelajaran  sekolah  menengah  pula mengandungi perkara-perkara yang mustahak diketahui oleh tiap- tiap orang Islam pada peringkat akil baligh. Sukatan tersebut juga disesuaikan dengan keperluan masyarakat dan kepentingan negara. Antaranya ialah fiqah, tauhid, sejarah Islam, ayat al-Quran dan hadis. Namun tidak semua aspek dalam kehidupan dapat dimuatkan pada peringkat ini  memandangkan  masa  yang diperuntukkan  kepada pelajaran ini  adalah terhad  dan bebanan matapelajaran yang  lain yang mesti dihadapi oleh murid-murid. 61
Sebelum  Kurikulum  Baru  Sekolah  Rendah  (KBSR)  dan Kurikulum Bersepadu Sekolah Menengah (KBSM)  diperkenalkan, matapelajaran  pendidikan  Islam  tidak  wajib  diambil  dalam peperiksaan seperti peperiksaan Sijil Rendah  Pelajaran (SRP) dan Sijil Pelajaran Malaysia (SPM) walaupun ianya wajib dipelajari. 62 Pada tahun 1979, Jawatankuasa Kabinet yang mengkaji pelaksanaan dasar pelajaran telah mengeluarkan satu laporan menyeluruh berkaitan aspek pendidikan negara termasuklah kurikulumnya. Hasil kajian tersebut, KBSR telah digubal dan dilaksanakan secara keseluruhan- nya pada 1983. Ianya diteruskan diperingkat sekolah menengah pada tahun 1988 iaitu setelah enam tahun KBSR dilaksanakan di sekolah rendah  dengan  nama  Kurikulum  Bersepadu  Sekolah  Menengah (KBSM). 63
Pada waktu itu juga matapelajaran pendidikan Islam dijadikan matapelajaran teras di peringkat menengah rendah dan menengah tinggi.  Selaras  dengan  itu,  ia diwajibkan  di dalam  peperiksaan. Manakala pada  peringkat menengah atas terdapat  matapelajaran pendidikan Islam  sebagai matapelajaran elektif selain Pendidikan Islam iaitu Tasawur Islam, Pendidikan al-Quran dan al-Sunnah dan Pendidikan Syariah Islam. 64
61 Ibid. , h. 8.
62 Kementerian Pelajaran Malaysia (1979), Laporan Jawatankuasa Kabinet Mengkaji Pelaksanaan Dasar Pelajaran . Kuala Lumpur: Dewan Bahasa dan Pustaka, h. 71.
63 Kementerian Pelajaran Malaysia (1992), Buku Penerangan Kurikulum Bersepadu Sekolah Menengah. Kuala Lumpur: Pusat Perkembangan Kurikulum, h. 1.
64 Ibid. , h. 13 - 17.
Semasa Kurikulum Baru Sekolah Rendah (KBSR) diperkenal- kan, matapelajaran pendidikan Islam memberi penekanan kepada asuhan dan  latihan membaca  al-Quran dan  asas pelajaran  agama Islam  yang meliputi  akidah, ibadah,  sirah rasul  dan budi  pekerti dimana aspek-aspek amali dititikberatkan. 65 Matapelajaran pendidik- an  Islam  terus diperkemaskan  setelah diperkenalkan  Kurikulum Bersepadu Sekolah  Rendah (KBSR)  pada tahun  1993 bagi  meng- gantikan  Kurikulum  Baru  Sekolah  Rendah. 66 Matapelajaran pendidikan Islam ditambah satu lagi bidang iaitu bidang asas akhlak Islam. Ini menjadikan matapelajaran pendidikan Islam mempunyai tiga bidang iaitu asuhan al-Quran, asas syariah Islam dan asas akhlak Islam.  Penambahan  ini  bertujuan  untuk  membentuk  perilaku murid Islam kearah mengamalkan nilai-nilai yang terpuji. 67
Matapelajaran  pendidikan  Islam  terus  diperkasakan  lagi dengan kewujudan program j-QAF iaitu singkatan kepada jawi, al- Quran, bahasa Arab dan fardu ain. Program yang telah diilham oleh bekas Perdana Menteri yang kelima iaitu Tun Abdullah Hj. Ahmad Badawi  bertujuan  untuk  memperkukuhkan  penguasaan  jawi, memastikan  murid-murid  khatam  al-Quran  di  sekolah  rendah, mewajibkan pelajaran bahasa Arab dan memantapkan amalan dan penghayatan fardu ain. Program j-QAF adalah sebahagian daripada usaha  untuk  memperkasakan  pendidikan  Islam  dan  sekaligus memantapkan  sistem pendidikan  kebangsaan. 68 Program ini  telah dilaksanakan sejak tahun 2005 untuk pelajar-pelajar sekolah rendah. Ia dijangka akan mula dilaksanakan di sekolah menengah apabila semua tahap di sekolah rendah telah dilaksanakan sepenuhnya. 69
65 Kementerian Pelajaran Malaysia (1982), Kurikulum Baru Sekolah Rendah: Matlamat, Rasional Bidang Pelaksanaan dan Strategi Pengajaran dan Pembelajaran, c. 2. Kuala Lumpur: Kementerian Pelajaran Malaysia, h. iii.
66 Kementerian Pendidikan Malaysia (1997), Buku Penerangan Kurikulum Bersepadu Sekolah Rendah. Kuala Lumpur: Pusat Perkembangan Kurikulum, h. 1.
67 Ibid. , h. 12.
68 Kementerian Pelajaran Malaysia (2007), Buku Panduan Dasar, Pelaksanaan dan Pengurusan Kurikulum dan Kokurikulum Program j-QAF . Putrajaya: Jabatan Pendidikan Islam dan Moral, h. 1.
69 Utusan  Malaysia  Online ,  Julai  17,  2009  “j-QAF  akan  diperluas  ke  sekolah menengah”.  http://www.utusan.com.my/utusan/info.asp?y=2009&dt=0717&pub= Utusan_Malaysia&sec=Terkini&pg=bt_32.htm, 1 Jun 2010.

## Kesimpulan
Dari  perbincangan  di  atas,  dapat  disimpulkan  bahawa  ke- datangan Islam ke Tanah Melayu telah banyak mengubah cara hidup masyarakat sekaligus menjadikan agama Islam sebagai agama rasmi negara ini. Walaupun negara pernah dijajah suatu ketika  dahulu, agama Islam dan pendidikan mengenainya tetap terlaksana di negara ini. Dalam hal pendidikan, pengajian mengenai agama Islam turut diberikan keutamaan. Ini dapat dilihat apabila beberapa akta pen- didikan yang digubal turut memasukkan perkara-perkara berkait- an agama Islam untuk diajar di sekolah-sekolah dan institusi-institusi pengajian. Ini menunjukkan bahawa perkembangan Pendididakan Islam di Malaysia mendapat sokongan bukan sahaja dari rakyat yang memerlukan pendidikan tetapi juga oleh kerajaan yang menjamin polisi pendidikan ini dapat dilaksanakan.

## Bibliografi
Abdul Halim El-Muhammady (1984), “Pendidikan Islam: Skop dan Matlamat”, Jurnal Pendidikan Islam , Bil. 1. Selangor: Angkatan Belia Islam Malaysia.
Abdul  Halim  Hj.  Mat  Diah  (1989), Pendidikan  Islam  di  Malaysia . Kuala Lumpur: Angkatan Belia Islam Malaysia.
Abdul Halim Mat Diah (1989), Islam dan Demokrasi Pendidikan . Kuala Lumpur: Angkatan Belia Islam Malaysia.
Abdullah al-Qari Hj. Salleh (1989), Dasar-dasar Pendidikan Menurut Islam . c. 3, Kota Bharu: Pustaka Aman Press Sdn. Bhd. Abdullah  Ishak,  (1995). Pendidikan  Islam  dan  Pengaruhnya  di Malaysia . Kuala Lumpur: Dewan Bahasa dan Pustaka. Abdullah Nasih  Ulwan (1988), Pendidikan  Anak-anak Dalam  Islam . Syed Ahmad Semait (terj.) Singapura: Pustaka Nasional Pte. Ltd.
Ahmad Jelani  Halimi (2008), Sejarah dan  Tamadun Bangsa  Melayu . Kuala Lumpur: Utusan Publications & Distributors Sdn. Bhd.
Ahmad Kilani Mohamed (2003), Pengurusan Pendidikan Di Sekolah: Huraian Menurut Perspektif Islam . Skudai: Universiti Teknologi Malaysia.
Ahmad Mohd. Salleh (2004), Pendidikan Islam. Falsafah, Sejarah dan Kaedah  Pengajaran  Pembelajaran .  Shah  Alam:  Oxford  Fajar Sdn.  Bhd.
Al-Hazimi, Khalid Bin Hamid (2000), Usul al-Tarbiah al-Islamiyyah . Madinah al-Munawwarah: Dar ‘Alim al-Kutub.
Al-Sharqawi,  Hasan  (1983), Nahw  Tarbiah  Islamiah .  Iskandariah:
Muassasah Thiyab al-Jami‘ah.
Auni Abdullah  (2005), Tradisi  Pemerintahan Islam  dan  Kolonialisme Dalam  Sejarah Alam  Melayu .  Kuala Lumpur:  Darulfikir.
Azyumardi Azra (1998), Esei-esei Intelektual Muslim dan Pendidikan Islam . Jakarta: Logos Wacana Ilmu.
Fathi  Yakan (1997), al-Tarbiah  al-Wiqaiyyah fi  al-Islam ,  c. 2.  Beirut: Muassasah al-Risalah.
Ghazali Basri (1984), “Konsep dan Pengertian Pendidikan Menurut Perspektif  Islam”, Jurnal  Pendidikan  Islam ,  Bil.  2.  Selangor: Angkatan Belia Islam Malaysia.
Ghazali Darussalam  (2004), Pedagogi  Pendidikan  Islam, c. 2.  Kuala Lumpur: Utusan Publications & Distributors Sdn Bhd.
Haidar  Putra  Daulay,  (2009), Dinamika  Pendidikan  Islam  di  Asia Tenggara. Jakarta: PT RINEKA CIPTA.
Hasan  Langgulung  (1986), Pengenalan  Tamadun  Islam  Dalam Pendidikan . Kuala Lumpur: Dewan Bahasa dan Pustaka. Hasan  Langgulung  (1997), Asas-Asas  Pendidikan  Islam .  Kuala Lumpur: Dewan Bahasa dan Pustaka.
Hawkins, Joyce M. (2001). Kamus Dwibahasa Oxford Fajar . c. 3. Shah Alam: Penerbit Fajar Bakti Sdn. Bhd.
Kementerian  Pelajaran  Malaysia  (1972), Laporan  Mengenai Pelaksanaan  Dasar  Pelajaran  Terhadap  Pelajaran  Ugama  Islam Mengikut  Shor2  Penyata  Razak  1965,  dan  Jawatankuasa Menyemak Pelajaran 1960 . Kuala Lumpur: Dewan Bahasa dan Pustaka.
Kementerian  Pelajaran  Malaysia  (1979), Laporan  Jawatankuasa Kabinet Mengkaji Pelaksanaan Dasar  Pelajaran . Kuala Lumpur: Dewan Bahasa dan Pustaka.
Kementerian  Pelajaran  Malaysia  (1982), Kurikulum  Baru  Sekolah Rendah:  Matlamat,  Rasional  Bidang  Pelaksanaan  dan  Strategi Pengajaran dan Pembelajaran, c. 2. Kuala Lumpur: Kementerian Pelajaran Malaysia.
Kementerian  Pelajaran  Malaysia  (1992),  Buku  Penerangan Kurikulum  Bersepadu  Sekolah  Menengah. Kuala  Lumpur: Pusat Perkembangan  Kurikulum.
Kementerian  Pelajaran  Malaysia  (2007), Buku  Panduan  Dasar, Pelaksanaan  dan  Pengurusan  Kurikulum  dan  Kokurikulum Program  j-QAF .  Putrajaya:  Jabatan  Pendidikan  Islam  dan Moral.
Kementerian  Pendidikan  Malaysia  (1997), Buku  Penerangan Kurikulum  Bersepadu  Sekolah  Rendah. Kuala  Lumpur:  Pusat Perkembangan  Kurikulum.
Kementerian  Pengajian  Tinggi  Malaysia  (2006), Struktur  Kursus Pendidikan  Islam  Politeknik  Kementerian  Pengajian  Tinggi Malaysia . Putrajaya: Kementerian Pengajian Tinggi Malaysia.
Mohammad  Redzuan Othman  (2006), “The Arabs Migration  and Its  Importance  in  the  Historical  Development  of  the  Late Nineteenth  and  Early  Twentieth  Century  Malaya”,  (Kertas Kerja yang  dibentangkan di  Persidangan Persatuan  Sejarah Dunia  yang  ke  15  yang  diadakan  di  California,  Amerika Syarikat pada 22-25 Jun 2006).
Mohd  Roslan  Mohd  Nor,  et.  al.  (2008), “Madrasah  System  in Malaysia: Its Contribution and Challenges” (Kertas kerja yang dibentangkan dalam International Conference on Islamic Area Studies, anjuran National Institute of Humanities, Japan & Asia- Europe Institute, Malaysia, 22-24 November 2008).
Muhammad Idris al-Marbawi (1998), Kamus Idris al-Marbawi Arab- Melayu . Kuala Lumpur: Dar al-Nu’man. Muhd Nur Manuty (1984), “Perkembangan Pendidikan di Malaysia: Beberapa Analisa Kritis Terhadap Pemikiran-pemikiran Asas Dalam  Perspektif  Sejarah”, Jurnal  Pendidikan  Islam ,  Bil.  2. Selangor: Angkatan Belia Islam Malaysia.
Penyata  Jawatankuasa  Pelajaran  1956,  Kuala  Lumpur:  Pencetak Kerajaan.
Ramlah  Adam  (1991), Maktab  Melayu  Melaka  1900-1922 .  Kuala Lumpur: Dewan Bahasa dan Pustaka.
Shafie Abu Bakar (1984), “Ke Arah Pembaikan dan Pengembangan Sistem  Pendidikan  Pondok  di  Malaysia”, Jurnal  Pendidikan Islam , Bil. 2. Selangor: Angkatan Belia Islam Malaysia.
Shamsul  Nizar (2001), Pengantar  Dasar-dasar Pemikiran  Pendidikan Islam. Jakarta: Gaya Media Pratama.
Syed Muhammad Naquib al-Attas (1999), The Concept of Education in Islam . c. 3. Kuala Lumpur: ISTAC.
Teuku Iskandar (2005), Kamus Dewan , Edisi Keempat. Kuala Lumpur : Dewan Bahasa dan Pustaka.
Utusan Malaysia  Online ,  Julai 17,  2009  “j-QAF  akan diperluas  ke sekolah menengah”. http://www.utusan.com.my/utusan/info. asp? y=2009 &dt=0717&pub=Utusan_Malaysia& sec= Terkini& pg=bt_32.htm,   1 Jun  2010.